Gauteng-verkeersbeamptes geskiet | Maroela Media
Twee verkeersbeamptes is Donderdagaand in Heidelberg, Gauteng, geskiet en gewond terwyl hulle aan diens was.
Kapt. Thivhulawi Tshilate, woordvoerder van die Heidelberg-polisie, het gesê die beamptes, onderskeidelik 46 en 52 jaar oud, het die R550 patrolleer toe ŉ wit Volkswagen Golf hul voertuig op ŉ sperstreep verbygesteek het.
“Die beamptes het die bestuurder van die voertuig versoek om af te trek, maar die persoon het weggejaag,” het Tshilate gesê. “Die beamptes het hulle agternagesit. Een van die verdagtes het by die voertuig se venster uitgehang en op die beamptes losgebrand.”
Albei beamptes het ernstige skietwonde opgedoen en is na ŉ hospitaal geneem.
Die polisie ondersoek ŉ saak van poging tot moord. Niemand is nog in verband met die voorval in hegtenis geneem nie. -SAPA
Gauteng Heidelberg misdaad verkeersbeamptes Jhb-beampte vas ná hy omkoopgeld vra | Nuus24
Jhb-beampte vas ná hy omkoopgeld vra
Vet bonus vir munisipaliteit-hoë Johannesburg – Die polisie het Vrydag 'n metropolisiebeampte in Johannesburg in hegtenis geneem nadat hy glo omkoopgeld van 'n motoris gevra het.
“Die beampte in sy laat twintigs is Vrydag deur lede van die interne ondersoek-eenheid van die Johannesburgse metropolisiedepartement (JMPD) in hegtenis geneem,” het Wayne Minnaar, hoofsuperintendent van die JMPD gesê. “Die beampte het ‘n motoris omstreeks 10:00 in Comaweg in Soweto afgetrek nadat die vrou teen 104 km/h in ‘n 60 km/h-sone
gery het. Die beampte het glo aan die vrou gesê dat sy in hegtenis geneem sal word tensy sy ‘n “ander plan” kan maak.”
Die vrou het na 'n kitsbank gegaan en R900 onttrek. Sy het R700 aan die beampte gegee en toe na haar motor teruggekeer waarna sy die voorval by interne sake aangemeld het. “Die beampte is in hegtenis geneem en word tans by die Moroka-polisiestasie aangehou,” het Minnaar bygevoeg.
Hy sal Maandag in die Protea-landdroshof verskyn op aanklag van korrupsie en omkopery.
Minnaar het 'n beroep op die publiek gedoen om korrupte beamptes by 0800 002 587 te verkla of ‘n SMS aan 32840 te stuur.Volg Nuus24 op Twitter.
Een been Veragtelikke gemors
Tuesday Germiston - 08:38 AMRoad name: N12 EastboundACCIDENT in the left lane before the Jet Park Road off-rampTuesday Crown - 08:37 AMRoad name: Main Reef RoadDELAYS approaching Church Street